На 01.09.19 в София е спрян от полицаи автомобила на съпругата, управляван от синът ни, който е сам и се прибираше от вилата, където бяхме заедно. Първо му искат документи, после претърсват по странен начин колата – отварят една капачка и една облегалка и намират общо 9 гр. наркотично вещество. После задържат синът ни с белезници и го закарват в районното управление на МВР. Преди да го задържат, ние разговаряме няколко пъти със сина по телефона и той ни казва, че изведнъж от документи, въпросът прераства в обиск, включи на микрофон и аз чувам, как той иска обяснение и пита защо искат да му сложат белезници и разговора прекъсва. От прекъсването до обаждането му от РПУ ( той само ни казва, че е задържан за 24 ч.и му трябва адвокат за някаква абсурдна ситуация) изминават 1 ч и 10 мин!? Ние се прибираме в къщи и започваме да търсим автомобила около дома и го намираме почти наред улицата. Тъй като нямаме ключ викаме ключар (150 лв), после пътна помощ още 100 лв. за да преместим колата на 50 м. на булеварда, където имаме платена винетка за паркиране. На другия ден 02.09 отиваме с адвокат в РПУ и разбираме, че в колата е намерен наркотик (9.95 гр) и синът ни е задържан за 24 ч., като ще му се удължи за 72 ч. Аз съответно след, като се прибрах, разглеждайки колата установявам, че тя е непокътната (скоро беше почиствана и подредена), но само една капачка на предната врата е свалена и облегалката за главата на задната дясна седалка е разкопчана. В облегалката са намерени тези 9.95 гр., като никъде на друго място колата не е проверена за нищо, нито е задържана на полицейски паркинг примерно!? Освен това колата беше зарязана от полицаите на възможно най-лошото място, където Паяка сигурно щеше да я вдигне. Съответно вчера 02.09 следобяд полицията дойде в къщи, ние любезно ги пуснахме да направят обиск, накрая се разписахме на някакъв протокол, но за нас екземпляр нямаше!? Утре сутринта ще се гледа мярката, адвоката е предупреден за горните поне 4 нарушения от страна на Полицията, но все пак много Ви моля за Ваш коментар. Не сме сигурни в никой, синът ни се обади от следствения арест, обясни набързо, че това е провокация (може да е от “приятел”) и че се надява утре да бъде освободен. Нарушенията на Полицията са поне четири и ще съм благодарен за бърз коментар и съвет! Благодаря предварително




Задържане за 24 часа, удължаване за 72 ч и нарушения при обиск
==============================================================

 

След като е упълномощен адвокат по случая, съветът ми е да коментирате всички въпроси с него, за които смятате, че са извършени процесуални нарушения от страна на полицейските органи.


Поздрави,  

адв. Николина Митова


